Ramutė Rachlevičiūtė

Ramutė Rachlevičiūtė (g. 1955 m. gegužės 25 d. Kaune) – Lietuvos menotyrininkė, dėstytoja.

Biografija 
1973–1978 m. studijavo Lietuvos valstybiniame dailės institute. 1978 m. apgynė diplominį darbą „20 a. 2-osios pusės lietuvių tapyba ir tarybinė dailės kritika“ (vad. Marija Nijolė Tumėnienė).

1979–1980 m. dirbo Lietuvos dailės muziejaus Vilniaus dailės parodų rūmuose. 1981–1991 m. Valstybinis TV ir Radijo komiteto kultūros laidų redaktorė.

Nuo 1992 m. VDA dėstytoja (dailės istorijos ir teorijos katedros lektorė), galerijos „Akademija“ vadovė. Dėstomi dalykai: XX a. Vakarų ir Lietuvos dailės istorija, Rusų avangardo (1900‒1930) dailė ir architektūra, Skandinavijos šalių dailė.

Grantai, stipendijos 
 1995 ir 1997 m. Islandija, Šiaurės kraštų ministrų taryba
 2002 ir 2003 m. Cité internationale des Arts, Paryžius
 2002 ir 2010 m. Northern Art Council, Didžioji Britanija
 2006–2007 m. Individuali kūrėjo stipendija (LR KM).

Narystė 
 Nuo 1992 m. Lietuvos dailininkų sąjungos Dailėtyros sekcijos narė
 Nuo 2002 m. Tarptautinės dailės kritikų asociacijos (AICA) Lietuvos sekcijos narė
 Nuo 2004 m. AICA Lietuvos sekcijos prezidentė
 Nuo 2005 m. AICA tarybos narė
 Nuo 2005 m. Lietuvos dailės istorikų draugijos narė
 Nuo 2005 m. Baltijos asamblėjos meno premijos skyrimo komisijos narė
 Lietuvos dailininkų sąjungos almanacho ,,Dailė“ redakcinės kolegijos narė.

Apdovanojimai 
 1994 m. Tarptautinis dokumentinių filmų konkursas (Kopenhaga) – filmo „Dailininkas Audrius Puipa“ (scenarijus ir redaktorė)
 2021 m. Vyriausybės kultūros ir meno premija

Šaltiniai 

Lietuvos menotyrininkai
Lietuvos pedagogai